Ատկէ բացի, Ալֆրէտ Տը Զայեաս իր ուսումնասիրութեան մէջ մէջբերած է փրոֆեսէօր Մ. Շերիֆ Պասիունը՝ նշելով, որ «Միջազգային իրաւունքի մէջ, պետութեան պատասխանատուութեան իրաւական շարունակականութեան եւ սկզբունքներու ուսմունքը «իրաւայաջորդ կառավարութիւնը» պատասխանատու կը համարէ նախկին իշխանութիւններու խախտումներէն բխած պահանջներու առնչութեամբ»։ Փրոֆ. Զայեաս եզրակացուցած է, որ «հայերու պահանջները՝ կապուած անոնց ապօրինաբար բռնագրաւուած ունեցուածքին, չեն անհետանար սուլթանութենէ Մուսթաֆա Քեմալի վարչակարգ անցնելուն հետ»։